Muhammad Ismi Mat Taib

Ustaz Muhammad Ismi Mat Taib adalah ahli politik Malaysia dari Parti Islam Se-Malaysia. Di peringkat parti, beliau merupakan Yang Dipertua PAS Kawasan Parit dan Ahli Jawatankuasa Kerja Dewan Ulamak PAS Pusat. Beliau juga dilantik sebagai Pegawai Khas kepada Presiden PAS, Haji Abdul Hadi Awang sejak 2017. Beliau dilantik menjadi Pengerusi Lembaga Pengarah LGM Properties Corporation pada 14 Mei 2020.

Latar belakang 
Muhammad Ismi dilahirkan pada 24 Mei 1974 di Kampung Selboh, Parit, Perak. Beliau memperoleh ijazah sarjana dalam Usuluddin Al-Quran & Al-Hadith dari Universiti Malaya dan ijazah sarjana muda Bahasa Arab dari Universiti Jordan.

Pencalonan senator 
Muhammad Ismi pernah menjadi calon Ahli Dewan Negara mewakili Dewan Negeri Perak pada 2018. Walau bagaimanapun, beliau tewas kepada calon parti pemerintah dalam pengundian oleh ahli dewan negeri.

Rujukan 

Muslim Malaysia
Anggota Parti Islam Se-Malaysia
Alumni Universiti Malaya
Anggota Dewan Ulamak PAS
Alumni Universiti Jordan
Orang dari Perak
Ahli politik Malaysia berketurunan Melayu
Ahli Dewan Rakyat, Parlimen Malaysia ke-15